3.

A 3. cikk helyébe a következő szöveg lép: „3. cikk Beküldési határidők (1) Az illetékes nemzeti hatóságok az 1. cikkben említett, a felügyelt szervezetek által részükre szolgáltatott adatokat a következő beküldési határidőkig nyújtják be az EKB-hoz: 1. a 680/2014/EU végrehajtási rendeletben és az (EU) 2016/2070 végrehajtási rendelet 4. cikkében említett vonatkozó beküldési határidőket követő 10. munkanapon közép-európai idő (*2) szerint déli 12 óráig az alábbiak tekintetében: a) a mechanizmusban részt vevő tagállamon belüli konszolidáció legmagasabb szintjén adatot szolgáltató jelentős felügyelt szervezetek; b) felügyelt csoport részét nem képező jelentős felügyelt szervezetek; c) a tagállamukban a három legjelentősebb hitelintézetre vonatkozó kritérium alapján jelentősnek minősülő felügyelt szervezetek, amelyek összevont alapon szolgáltatnak adatot, vagy – amennyiben nem kötelesek az összevont alapon történő adatszolgáltatásra – egyedi alapon szolgáltatnak adatot; d) egyéb felügyelt szervezetek, amelyek összevont alapon szolgáltatnak adatot, vagy – amennyiben nem kötelesek az összevont alapon történő adatszolgáltatásra – egyedi alapon szolgáltatnak adatot, és amelyek szerepelnek az Európai Bankhatóság (EBH) EBA/DC/2015/130 határozata (*3) 2. cikkének, illetve EBA/DC/2016/156 határozata (*4) 2. cikkének megfelelően az EBH-nak történő adatszolgáltatás hatálya alá tartozó intézmények listáján; 2. a 680/2014/EU végrehajtási rendeletben és az (EU) 2016/2070 végrehajtási rendelet 4. cikkében említett vonatkozó beküldési határidőket követő 25. munkanap végéig az alábbiak tekintetében: a) összevont, illetve szubkonszolidált szinten adatot szolgáltató jelentős felügyelt szervezetek, amennyiben ezeket az adatokat nem nyújtották be az 1. ponttal összhangban; b) felügyelt csoport részét képező, egyedi alapon adatot szolgáltató jelentős felügyelt szervezetek, amennyiben ezeket az adatokat nem nyújtották be az 1. ponttal összhangban; c) a mechanizmusban részt vevő tagállamon belüli konszolidáció legmagasabb szintjén adatot szolgáltató kevésbé jelentősnek minősülő felügyelt szervezetek, amennyiben ezeket az adatokat nem nyújtották be az 1. ponttal összhangban; d) felügyelt csoport részét nem képező, kevésbé jelentősnek minősülő felügyelt szervezetek, amennyiben ezeket az adatokat nem nyújtották be az 1. ponttal összhangban; 4. a 680/2014/EU végrehajtási rendeletben és az (EU) 2016/2070 végrehajtási rendelet 4. cikkében említett vonatkozó beküldési határidőket követő 35. munkanap végéig az alábbiak tekintetében: a) összevont, illetve szubkonszolidált szinten adatot szolgáltató kevésbé jelentősnek minősülő felügyelt szervezetek, amennyiben ezeket az adatokat nem nyújtották be az 1. vagy a 2. ponttal összhangban; b) felügyelt csoport részét képező, egyedi alapon adatot szolgáltató kevésbé jelentősnek minősülő felügyelt szervezetek, amennyiben ezeket az adatokat nem nyújtották be az 1. ponttal összhangban. (2) Az (1) bekezdéstől eltérően az illetékes nemzeti hatóságok az (EU) 2016/2070 végrehajtási rendelet 5. cikkében említett adatokat a következő beküldési határidőkig nyújtják be az EKB-hoz: 1. minden naptári év november 11-ét követő 10. munkanapon déli 12 óráig az alábbiak tekintetében: a) a mechanizmusban részt vevő tagállamon belüli konszolidáció legmagasabb szintjén adatot szolgáltató jelentős felügyelt szervezetek; b) felügyelt csoport részét nem képező jelentős felügyelt szervezetek; c) a tagállamukban a három legjelentősebb hitelintézetre vonatkozó kritérium alapján jelentősnek minősülő felügyelt szervezetek, amelyek összevont alapon szolgáltatnak adatot, vagy – amennyiben nem kötelesek az összevont alapon történő adatszolgáltatásra – egyedi alapon szolgáltatnak adatot; d) egyéb felügyelt szervezetek, amelyek összevont alapon szolgáltatnak adatot, vagy – amennyiben nem kötelesek az összevont alapon történő adatszolgáltatásra – egyedi alapon szolgáltatnak adatot, és amelyek szerepelnek az EBA/DC/2016/156 határozat 2. cikkének megfelelően az EBH-nak történő adatszolgáltatás hatálya alá tartozó intézmények listáján; 2. minden naptári év november 11-ét követő 25. munkanap végéig az alábbiak tekintetében: a) összevont, illetve szubkonszolidált szinten adatot szolgáltató jelentős felügyelt szervezetek, amennyiben ezeket az adatokat nem nyújtották be az 1. ponttal összhangban; b) felügyelt csoport részét képező, egyedi alapon adatot szolgáltató jelentős felügyelt szervezetek, amennyiben ezeket az adatokat nem nyújtották be az 1. ponttal összhangban; c) a mechanizmusban részt vevő tagállamon belüli konszolidáció legmagasabb szintjén adatot szolgáltató kevésbé jelentősnek minősülő felügyelt szervezetek, amennyiben ezeket az adatokat nem nyújtották be az 1. ponttal összhangban; d) felügyelt csoport részét nem képező, kevésbé jelentősnek minősülő felügyelt szervezetek, amennyiben ezeket az adatokat nem nyújtották be az 1. ponttal összhangban; 3. minden naptári év november 11-ét követő 35. munkanap végéig az alábbiak tekintetében: a) összevont, illetve szubkonszolidált szinten adatot szolgáltató kevésbé jelentősnek minősülő felügyelt szervezetek, amennyiben ezeket az adatokat nem nyújtották be az 1. vagy a 2. ponttal összhangban; b) felügyelt csoport részét képező, egyedi alapon adatot szolgáltató kevésbé jelentősnek minősülő felügyelt szervezetek, amennyiben ezeket az adatokat nem nyújtották be az 1. ponttal összhangban. (*2) A közép-európai idő figyelembe veszi a közép-európai nyári időszámítást." (*3) Az Európai Bankhatóság EBA/DC/2015/130 határozata (2015. szeptember 23.) az illetékes hatóságok EBH részére történő adatszolgáltatásáról. Elérhető az EBH honlapján: www.eba.europa.eu." (*4) Az Európai Bankhatóság EBA/DC/2016/156 határozata (2016. május 31.) a felügyeleti benchmarking céljára szolgáló adatokról. Elérhető az EBH honlapján: www.eba.europa.eu.”;"